
Választási Bizottság 

8308 Sáska, Rákóczi u. 4. 

Száma:                  /2014. 

J e g y z ő k ö n y v 

Készült:  Sáska  Helyi Választási Bizottság által 2014. szeptember 15-én 11.00 órakor  megtartott   üléséről. 
Jelen vannak:    Jelenléti ív szerint
Szücs Istvánné a Helyi Választási Bizottság elnöke megállapította, hogy a Bizottság határozatképes, hisz mind az 5 fő jelen van. Elmondta, hogy a választási eljárásról szóló 2013. évi XXXVI. törvény 162 §. (1) bekezdése szerint a Helyi Választási Bizottság  ellenőrzi és jóváhagyja /imprimálja/ a polgármester-választás, önkormányzati képviselő-választás szavazólapok adattartalmát. 

A Helyi Választási Iroda két példányban kinyomtatta a „MINTA” felirattal és nyomdai verziószámmal ellátott szavazólapokat A 4-es formátumban, melyet bemutatott a Helyi Választási Bizottságnak. 
Helyi Választási Bizottság  az ellenőrzés során a szavazólap mintákat hibátlannak találta, ezért a bizottság elnöke  javasolta a szavazólap minták elfogadását, „NYOMHATÓ” jelzéssel történő ellátását. 

Helyi Választási Bizottság tagjai a javaslattal egyetértettek, egyhangúlag, 5 igen szavazattal meghozták az alábbi: 

10/2014. (IX. 15.) bizottsági határozatot

A Helyi Választási Bizottság a választási eljárásról szóló 2013. évi XXXVI. tv 162. §. (1) bekezdése alapján a határozat mellékletét képező helyi önkormányzati képviselők választása, valamint polgármester választása, elnevezésű szavazólapok adattartalmát jóváhagyja, annak mindkét példányát „NYOMHATÓ” jelzéssel látja el. 

A határozat ellen nincs helye fellebbezésnek. A Helyi Választási Bizottságnak a szavazólap adattartalmának jóváhagyásával kapcsolatos határozata ellen bírósági felülvizsgálati kérelmet lehet benyújtani. A kérelmet úgy kell benyújtani, hogy az legkésőbb a Választási Bizottság határozatának meghozatalát követő napon megérkezzen a megtámadott határozatot hozó Választási bizottsághoz /Helyi Választási Bizottság, 8308 Sáska, Rákóczi u. 4.).
A bírósági felülvizsgálati kérelmet a Helyi Választási Bizottság székhelye szerinti Győri Ítélőtábla bírálja el. A bíróság a bírósági felülvizsgálati kérelemről legkésőbb a felterjesztését követő napon dönt. 

A bírósági eljárásért illetéket kell fizetni, melynek mértéke 10.000,-Ft. A Választási Bizottság határozatának felülvizsgálatára irányuló nemperes eljárásban a feleket jövedelmi és vagyoni viszonyaikra tekintet nélkül illeték feljegyzési jog illeti meg. 

I n d o k o l á s

A választási eljárás 162. §. (1) bekezdése értelmében a szavazólap adattartalmát a Választási Bizottság hagyja jóvá azt követően, hogy valamennyi bejelentett jelölt nyilvántartásba vétele tárgyában határozatot hozott. 

A Helyi Választási Bizottság megvizsgálta, hogy a helyi önkormányzati képviselők választása, valamint polgármester választása, elnevezésű szavazólapok adattartalma megfelel a választási eljárás 5. mellékletének. 
A szavazólapokon a jelöltek a Helyi választási Bizottság által kisorsolt sorrendben szerepelnek. 

A szavazólapon két vagy több azonos nevű választópolgár nem szerepel. 

A szavazólapon a jelöltek adatai nagybetűvel, azonos betűtípussal és betűméretben kerültek feltüntetésre. 

A polgármester választása szavazólapon két utónévvel rendelkező jelölt kérésének megfelelően a szavazólap csak az egyik utónevet tartalmazza. 

A Helyi Választási Bizottság a határozatot a választási eljárásról szóló törvény 156-161. §-a, és a 162. §. (1) bekezdése, valamint a 307/L. §. (1) bekezdése alapján hozta meg. 

A jogorvoslat lehetőségéről szóló tájékoztatás  a választási eljárásról szóló tv. 240. §-án alapul. Az illeték fizetéséről szóló tájékoztatást az illetékekről szóló 1990. évi XCII. tv. 37. §. (1) bekezdésén, a 43. §. (7) bekezdésén és a 62. §. (1) bekezdés s) pontján alapul. 
Szücs Istvánné a Helyi Választási Bizottság elnöke megköszönte a részvételt,   az ülést  11.50. órakor bezárta.
Kmf. 

